היאם עבאס

היאם עבאס (בערבית: هيام عباس; נולדה ב-30 בנובמבר 1960) היא שחקנית ערבייה-ישראלית, זוכת פרס אופיר לשחקנית הראשית הטובה ביותר. הופיעה בעשרות סרטים וסדרות טלוויזיה, בארבע שפות: ערבית, צרפתית, עברית, ואנגלית. מגדירה עצמה כפלסטינית וגם כצרפתייה. עבאס נולדה בנצרת שבישראל, למשפחה ערבית-מוסלמית. גדלה בדיר חנא שבגליל התחתון, החמישית מבין עשרה אחים, שני בנים ושמונה בנות. הוריה היו שניהם מורים. למדה צילום, והחלה לעבוד כצלמת בתיאטרון אל-חכוואתי שבמזרח ירושלים. לאחר שאחת השחקניות פרשה מאחת ההצגות, הבמאי פרנסואה אבו סאלם הציע לה לשמש מחליפה. שבוע אחר כך הייתה על הבמה בסיבוב הופעות בצרפת, ומאז היא שחקנית במשרה מלאה. במהלך שנות ה-90, לאחר שעברה לגור בצרפת, שיחקה במספר סרטים וסדרות טלוויזיה דוברי צרפתית. בשנות ה-2000 החלה לשחק בהפקות גם בישראל, ארצות הברית ובריטניה, בהם: "גן עדן עכשיו" (2005) של הבמאי האני אבו אסעד, "הכלה הסורית" (2004) ו"עץ לימון" (2007) בבימויו של ערן ריקליס, "Nadia et Sarra" עם דורה זרוק (2004), "מינכן" בבימויו של סטיבן ספילברג (2005), "אזור חופשי" (2005), "התנתקות" (2007) של עמוס גיתאי ו"האורח" (2008), "גבולות השליטה" בבימויו של ג'ים ג'ארמוש (2009), "מים ואהבה" של ראדו מיכאיליאנו (2011), "אקסודוס: אלים ומלכים" בבימויו של רידלי סקוט (2014), "נפלאות החושים" (2015), "בלייד ראנר 2049" (2017). לאחר שביימה שני סרטים קצרים, בשנת 2011 ביימה בישראל סרט הראשון באורך מלא, "האג'ר". הסרט היה מבוסס על תסריט שכתבה עבאס יחד עם עלא חליחל, בשיתוף נאדין נרוז וגאזי אל-בילאווי. העלילה מתמקדת בסיפורה של משפחת טאלב, משפחה ערבית-ישראלית החיה בכפר על גבול לבנון-ישראל. ברקע מתחוללת מלחמה, ולאחר שאבי המשפחה נכנס לתרדמת, מגיעים הסכסוכים המשפחתיים לכדי פיצוץ. בפסטיבל קאן בשנת 2012, הוזמנה להית שותפה בחבר השופטים של התחרות הרשמית. בשנת 2015, השתתפה בסרט "Degrade", של האחים הפלסטינים אחמד ומוחמד אבו נאסר. הסרט מציג ביקורת נוקבת על התנהלות החמאס ברחובות עזה, דרך עיניהן של הנשים המתגוררות בה, והשתתף בפסטיבל קאן. בשנת 2017 כיכבה בסרט המלחמה הבלגי "בסוריה" אודות מלחמת האזרחים בסוריה; עבור תפקידה בסרט הייתה עבאס מועמדת לפרס לומייר לשחקנית הטובה ביותר. בשנת 2019, שיחקה בסרט הדרמה הצרפתי "אחי" של הבמאי ג'וליאן אברהם. באפריל 2021 לוהקה לחידוש של סרט האימה "מעורר השאול" לצד השחקנים ברנדון פלין ודרו סטארקי. בשנת 2023 שיחקה בסרט האימה העל-טבעי "הרוע שבפנים: הדלת האדומה" בבימויו של פטריק וילסון; הסרט הוא החמישי בסדרת סרטי "הרוע שבפנים". בשנת 2016, שיחקה בסדרה "The OA" מבית נטפליקס. באותה שנה השתתפה גם במיני-סדרה הבריטית "המדינה" מבית ערוץ 4 ונשיונל ג'יאוגרפיק. בשנת 2017 שיחקה בסדרת טלוויזיה בריטית "המדינה". בשנים 2018 ועד 2023, שיחקה בסדרה האמריקאית "יורשים" ברשת HBO, את דמותה של מרסיה "מרשה" רוי, אשתו השלישית של לוגן רוי (בריאן קוקס). בשנת 2019, החלה לשחק בסדרת הדרמה-הקומית של שירות הזרמת המדיה "הולו", "ראמי", בתור אמו של הדמות הראשית, כשהעלילה עוסקת בחייהם של מוסלמים-ערבים בארצות הברית. בשנת 2022 החלה לגלם את אבי צ'ייס בסדרת הדרמה והמסתורין "הזקן" (אנ') ברשת הטלוויזיה האמריקאית FX. ב-2004 הייתה מועמדת לפרס אופיר על תפקידיה ב"הכלה הסורית" וב"אזור חופשי", וב-2008 זכתה בפרס השחקנית הראשית הטובה ביותר על תפקידה ב"עץ לימון". על תפקידה ב"הכלה הסורית" הייתה מועמדת גם לפרס האקדמיה האירופית. ב-2017 הייתה מועמדת לפרס לומייר לשחקנית הטובה ביותר עבור משחקה בסרט הבלגי "Insyriated". ב-2019, דיבבה בסרט האנימציה הצרפתי "הסנוניות של קאבול" שהיה מועמד לפרס האקדמיה האירופית לקולנוע, מועמד בפסטיבל הקולנוע בקאן ולפרס סזאר לסרט האנימציה הטוב ביותר. בשנת 2024 הייתה מועמדת לפרס אמי לשחקנית אורחת הטובה ביותר בסדרת דרמה על תפקידה בסדרה "יורשים". מתגוררת בצרפת מאז 1988. הייתה נשואה לשחקן הצרפתי ממוצא אלג'יראי, זינדין סוואלם (אנ'), ולהם שתי בנות. מדיה וקבצים בנושא היאם עבאס בוויקישיתוף היאם עבאס, במיזם "אישים" לתיעוד היצירה הישראלית היאם עבאס, במסד הנתונים הקולנועיים IMDb (באנגלית) היאם עבאס, באתר "אידיבי", מאגר הידע העברי לקולנוע ישראלי ועולמי היאם עבאס, באתר ספר הקולנוע הישראלי היאם עבאס, באתר AllMovie (באנגלית) היאם עבאס, במסד הנתונים הקולנועיים KinoPoisk (ברוסית) מרב יודילוביץ', אין גבולות, באתר ynet, 1 בדצמבר 2004 נירית אנדרמן, הזהות שלי היא הקולנוע, באתר הארץ, 27 במרץ 2008 נירית אנדרמן, קולנוע מוסלמי, ישראלי ונשי, באתר הארץ, 16 באוגוסט 2011 אמיר בוגן, היאם עבאס: "לא חיה לפי ישראל-פלסטין", באתר ynet, 21 בספטמבר 2016 נירית אנדרמן, השחקנית הפלסטינאית העסוקה בעולם, באתר הארץ, 27 במרץ 2008 Interview with Hiam Abbas: Rapprochement through Debate - Qantara.de, Qantara.de - Dialogue with the Islamic World (באנגלית) נירית אנדרמן, קולנוע מוסלמי, ישראלי ונשי, באתר הארץ, 16 באוגוסט 2011 אורי קליין, צחוק מר בערפל סמיך, באתר הארץ, 16 בנובמבר 2005 נירית אנדרמן, היאם עבאס בתפקיד ג'וליה רוברטס, באתר הארץ, 21 במאי 2007 דקל שיר, עכבר העיר, מינכן לא מחכה לי, באתר הארץ, 26 ביוני 2006 נירית אנדרמן, גלריה, היאם עבאס בסרט של ג'ים ג'רמוש, באתר הארץ, 3 במרץ 2008 זהר וגנר, עכבר העיר, מים ואהבה -La Source des Femmes, באתר הארץ אמיר קמינר, ראדו מיכאליאנו: "גם לאישה ברעלה יש פנטזיות", באתר ynet, 3 באפריל 2012 אורי קליין, כך הפך רידלי סקוט את משה לדמות הכי משעממת בתנ"ך, באתר הארץ, 17 בדצמבר 2014 אורי קליין, "נפלאות החושים" מצליח להיות גם קיטשי וגם מתנשא, באתר הארץ, 22 באוקטובר 2016 איתמר זהר, טריילר ראשון לסרט "בלייד ראנר 2049", באתר הארץ, 20 בדצמבר 2016 נירית אנדרמן, סרט ראשון של היאם עבאס: משפחה בצל המלחמה עם לבנון, באתר הארץ, 1 באוגוסט 2011 מרב יודילוביץ', היאם עבאס מביימת בישראל סרט באורך מלא, באתר ynet, 31 ביולי 2011 אמנון דירקטור וארנון בן-דרור, קאן, עכבר העיר, מניקול קידמן עד היאם עבאס: סיכום פסטיבל קאן, באתר הארץ, 26 במאי 2012 אמיר בוגן, סרט פלסטיני נגד החמאס: "אנחנו צריכים נשים כדי לגרום לשינוי בעזה", באתר ynet, 18 במאי 2015 'Hellraiser': New Cast Members Head To Belgrade As Filming Begins, Dread Central, ‏1 באוגוסט 2021 חן חדד, הסדרות המומלצות של הקיץ הקרוב בטלוויזיה האמריקאית, באתר הארץ, 2 ביוני 2018 גילי איזיקוביץ, סאגה דרמטית דווקא בנשיונל ג'יאוגרפיק. חתרני, באתר הארץ, 2 באוגוסט 2020 חן חדד, "יורשים": עוד סדרה על מאבקי כוח במשפחה עשירה ורקובה מוסרית, באתר הארץ, 6 ביוני 2018 חן חדד, סליחה, לא ראינו: המלצות בינג' ליום כיפור, באתר הארץ, 6 באוקטובר 2019 מרב יודילוביץ', היאם עבאס מועמדת לפרס האקדמיה האירופית, באתר ynet, 21 באוגוסט 2005 Rédaction en ligne (avec Belga), Cérémonie des Magritte: "Insyriated", élu meilleur film, remporte 6 distinctions (VIDÉOS), La Libre, ‏6 בינואר 2018 Tom Smyth, All the Winners of the Creative Arts Emmys, Vulture, ‏2024-01-07 (באנגלית)